**Mór Városi Önkormányzat Képviselő-testületének**

**540/2021. (XII.15.) határozata**

**a VI. számú háziorvosi körzet további működtetésére vonatkozó személyes közreműködő szerződés megkötése tárgyában**

1. Mór Városi Önkormányzat Képviselő-testülete a Holczer-MED Kft.-vel a VI. számú háziorvosi körzetben történő helyettesítésre Személyes Közreműködői Szerződést köt, 2022. március 1-jei hatállyal, a határozat mellékletét képező tartalommal.

2. A VI. számú háziorvosi körzet asszisztenciájának alkalmazásáról – a helyettesítés időtartama alatt - az önkormányzat gondoskodik, egy 40 órás és egy 20 órás egészségügyi szolgálati jogviszonnyal történő munkaszerződés létesítésével, melynek pénzügyi fedezetét -finanszírozási szerződés alapján - a Nemzeti Egészségbiztosítási Alapkezelő biztosítja.

3. A képviselő-testület felhatalmazza a polgármestert a Személyes Közreműködői Szerződés és az asszisztensek munkaszerződésének aláírására.

Határidő: 2022.01.31.

Felelős: polgármester(Humánügyi Iroda)

4. A Képviselő-testület továbbá felkéri a jegyzőt, hogy a 2022. évi költségvetési rendelet előkészítésekor a 2. pontban meghatározott létszámot vegye figyelembe.

Határidő: 2022.01.31.

Felelős: jegyző(Pénzügyi Iroda)

 Fenyves Péter Dr. Taba Nikoletta

 polgármester jegyző

1. sz. melléklet az 540/2021. (XII.15.) határozathoz

SZEMÉLYES Közreműködői szerződés

amely létrejött egyrészről **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint Egészségügyi Szolgáltató, valamint

**Holczer-MED Kft**. (cégjegyzékszáma:07-09-029551, adószám: 26594770-1-07, székhely: 8000 Székesfehérvár, Sajó utca 97. b ép., telephelye: 8060 Mór, Kórház utca 21.) képviseli: **Dr. Holczer Attila személyes közreműködő,** mint személyes közreműködésre kötelezett (orvosi nyilvántartási száma: 73420), továbbiakban mint Közreműködő, együtt: szerződő felek között az alábbi feltételek szerint:

1. **Szerződés tárgya:**
2. Egészségügyi Szolgáltató, mint az egészségügyi alapellátásért felelős szerv az egészségügyi alapellátásról szóló 2015. évi CXXIII. törvény 5. § (1) bekezdés a) pontjában meghatározott feladata ellátása körében a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet (továbbiakban: Rendelet) 1. § (3) bekezdése alapján a jelen szerződéssel **a 6. számú háziorvosi szolgálat 070090060 helyettesítéssel történő ellátásával, személyes közreműködői formában** megbízza a Közreműködőt, aki a feladat jogszabályokban és az egészségügyi szakmai szabályokban leírt tartalmú magas szintű ellátására kötelezettséget vállal.
3. **Felek jogai és kötelezettségei**:
4. Közreműködő kijelenti, hogy az 1. pontban meghatározott feladatok ellátására, tevékenység végzésére jogosult, valamennyi előírt engedéllyel rendelkezik, és érvényes egészségügyi felelősségbiztosítással rendelkezik. A Közreműködő kijelenti továbbá, hogy ezen engedélyek birtokában a jelen Közreműködői Szerződésben vállalt kötelezettségeket maradéktalanul teljesíteni tudja. A fentiek hiányából eredő jogkövetkezményekért, károkért a Közreműködő teljes körű felelősséggel tartozik. A Közreműködő kötelezettséget vállal arra, hogy bármely olyan körülményt, - amely a jelen közreműködői szerződés teljesítését akadályozza, vagy bármilyen formában befolyásolja – haladéktalanul írásban jelzi az Egészségügyi Szolgáltató felé.
5. Közreműködő vállalja, hogy a fentiekben leírt körzetben – betegség, hivatalos távollét, szabadság és egyéb indokolt akadályoztatás miatti helyettesítés eseteinek kivételével – a mindenkor érvényes szakmai szabályok, valamint a Nemzeti Egészségbiztosítási Alapkezelő ( továbbiakban ) NEAK és a Fejér Megyei Kormányhivatal Móri Járási Hivatal Népegészségügyi Osztály által meghatározott minőségbiztosítási követelményrendszernek megfelelően, személyes ellátást nyújt az egészségi állapot megőrzése, a betegségek megelőzése és gyógyítása céljából a mindenkor hatályos jogszabályok szerint.
6. A Személyes Közreműködői Szerződés keretében ellátott feladatokhoz kapcsolódó tárgyi minimum feltételeket az Egészségügyi Szolgáltató biztosítja. A szükséges eszközök, műszerek beszerzése, javítása, pótlása a Közreműködő feladata. A telefon, internethasználat és egyéb működési költség a Közreműködőt terheli annak szolgáltatók felé történő megfizetésére Közreműködő kötelezettséget vállal.
7. Közreműködőjelen személyes közreműködői szerződés alapján feladatát személyesen, az Egészségügyi Szolgáltató által biztosított felszereléssel a 8060 Mór, Kórház út 21. szám alatti rendelő helyiségben látja el.
8. Felek megállapodnak abban, hogy ha a Közreműködőnek az egészségügyi szolgáltatás működtetésével összefüggő tartozása és egyéb kötelezettség vállalása a lejáratot követő 60 napon belül nem kerül kiegyenlítésre, erről haladéktalanul köteles értesíteni az Egészségügyi Szolgáltatót.
9. Közreműködő vállalja, hogy akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Holczer Attila helyettesítését ellátja:

1. Dr. Varga Norman (ONYSZ: 58491) a Mór, Kórház u. 21. szám alatti rendelőben
2. Dr. Pohl Tamás (ONYSZ: 031931) a Mór, Kórház u. 21. szám alatti rendelőben
3. Közreműködő vállalja, hogy tevékenységét a jogszabályban előírt megfelelő szakképzettségű körzeti ápolónő, ill. asszisztencia mellett folytatja.

 Asszisztens neve: Kissné Kalincsák Erzsébet

Működési nyilvántartási kártya: 79917

Asszisztens neve: Ágoston Tiborné

Működési nyilvántartási kártya: 950

1. Egészségügyi Szolgáltató kötelezettséget vállal arra, hogy a körzeti ápolónő, ill. asszisztencia foglalkoztatásával kapcsolatos költségek teljes egészében őt terhelik, munkából történő távolmaradásuk esetén köteles a szakmai követelményeknek megfelelő helyettesítésükről gondoskodni, a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet 12. § (1) bekezdésében foglaltak szerint.
2. A Felek rögzítik, hogy Közreműködő vállalja, hogy az 1. sz. melléklet szerinti rendelési időben dolgozik.
3. Közreműködő köteles értesíteni az Egészségügyi Szolgáltatót minden olyan körülményről, amely a feladat elvégzését veszélyezteti, vagy akadályozza. Az értesítés elmaradásáról eredő károkért a Közreműködő felel. A Közreműködő köteles az Egészségügyi Szolgáltatót tájékoztatni bármely rendkívüli eseményről, amely a tevékenység ellátása során tudomására jut. A Közreműködő a kárenyhítési kötelezettség teljesítése kapcsán rendkívüli esemény felmerülése esetén köteles haladéktalanul a szükséges intézkedést megtenni.
4. A Közreműködő köteles az egészségbiztosítási szerv és a Fejér Megyei Kormányhivatal Móri Járási Hivatal Népegészségügyi Osztály által végzett ellenőrzések során együttműködni.
5. Közreműködő kijelenti, hogy a tevékenysége ellátásából eredő kárért a Polgári Törvénykönyv rendelkezései szerint helytáll, illetve a feladat elvégzéséhez szükséges hatályos szakmai felelősségbiztosítással rendelkezik.
6. Közreműködő kötelezettséget vállal arra, hogy a jelen szerződés hatálya alatt bekövetkezett minden olyan változásról, amely a szerződést érinti, Egészségügyi Szolgáltatót írásban értesíti.
7. **Közreműködői díj:**
8. Szerződő Felek rögzítik, hogy Egészségügyi Szolgáltató közvetlenül köt finanszírozási szerződést a NEAK-kal. A finanszírozótól beérkező összeget, - a szakdolgozó alkalmazásához szükséges pénzügyi fedezet kivételével – az Egészségügyi Szolgáltató a Közreműködő részére átutalja.

A Közreműködő kötelezettséget vállal arra, hogy a fenti közreműködői díjról havonta számlát állít ki Mór Városi Önkormányzat 8060 Mór, Szent István tér 6. (adószám: 15727220-2-07) számlázási címre. Az Egészségügyi Szolgáltató kötelezettséget vállal arra, hogy a kiállított számla alapján a díjat a számlán feltüntetett határidőig átutalja a Közreműködő részére a 11736006-21463536 számlaszámára.

1. **Szerződés időtartama:**
2. Szerződő Felek rögzítik, hogy jelen szerződés 2022.03.01. napjától a 6. sz. háziorvosi szolgálat vonatkozásában a Rendelet 1. § (1) bekezdése szerinti jogosulttal kötendő új ellátási szerződés hatályba lépéséig terjedő időre szól.
3. **A szerződés megszűnése:**
4. Szerződő felek jelen megállapodást közös megegyezés alapján írásban módosíthatják, illetve közös megegyezéssel megszüntethetik.
5. A felek a jelen szerződést a másik félhez írásban intézett felmondással megszüntethetik. A felmondási idő 3 hónap. A Közreműködői Szerződés megszűnéséig a folyamatos ellátásról a Közreműködő gondoskodik.

Mór Városi Önkormányzat a közreműködési szerződést – indoklással – felmondja, ha

1. a háziorvos a közreműködési szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a háziorvos önálló egészségügyi tevékenység végzésére való jogosultságát bármely okból elveszti.
3. **Jogviták rendezése:**
4. Jelen szerződésből eredő vitás kérdéseket felek elsősorban tárgyalásos módon, egymás közötti egyeztetéssel, egyezséggel vagy szükség szerint szerződésmódosítással rendezik.
5. **Egyéb rendelkezések:**
6. Jelen szerződésben nem szabályozott kérdésekben a vonatkozó egészségügyi, társadalombiztosítási jogszabályok, valamint Polgári Törvénykönyv rendelkezései az irányadóak.
7. Szerződő felek jelen szerződést elolvasás és közös értelmezés után, mint akaratukkal mindenben megegyezőt jóváhagyólag aláírják.

Mór, 2021. december ……. Mór, 2021. december …….

…………………………………… ………………………………………………

**Mór Városi Önkormányzat Holczer-MED Kft.**

mint Egészségügyi Szolgáltatómint Közreműködő

 képviseli képviseli

**Fenyves Péter**  **Dr. Holczer Attila**

polgármesterháziorvos

Mór, 2021. december …... Mór, 2021. december …..

Jogi ellenjegyző……………………… Pénzügyi ellenjegyző:………………………..

**Dr. Taba Nikoletta Laki Gyula Csabáné**

jegyző pénzügyi irodavezető

1. sz. melléklet

Dr. Holczer Attila háziorvos rendelési ideje:

Hétfő: 12.30 – 14:00

Kedd: 10:00 – 11.30

Szerda: Tanácsadás: 12:00 – 13:00 Rendelés: 13:00 – 15:00

Csütörtök: 10:00 – 11:30

Péntek: 12:30 – 14:00